Venemaa poksijad pääsevad Pekingi olümpiale ilma valikturniirideta  12.-14. oktoobrini Bakuus (Aserbaidþaan) toimuval Euroopa Poksiliidu (EABA) Täitevkomitee istungil kinnitatakse Pekingi olümpiamängude kvalifikatsioonikriteeriumid olümpiapoksis. 2008. aastal saab olümpial osalusõiguse kokku 500 amatöörpoksijat (võrdluseks: Ateenas oli poksijaid 407). Vastavalt Maailma Olümpiapoksi Liidu (AIBA) ja ROK-i kokkuleppele eraldatakse Euroopale kokku 86 osaluskohta. Kaheksa kohta kehakaalukategooriates +48 kg, +51kg, +54kg, +57kg, +60kg, +64kg, +69kg, +75kg, +81kg ning 7 kohta kehakaalukategooriates +91kg ja üle 91 kg. Esialgsete plaanide järgi on esimeseks kvalifikatsiooniturniiriks MM-võistlustel, millised toimuvad järgmise aasta suvel Moskvas. Seejärel on poksijatel võimalik lunastada pääs olümpiamängudele Euroopa meistrivõistlustel ning lisaks veel kahel kvalifikatsiooniturniiril. Pekingi olümpiamängude kvalifikatsioonisüsteemi peamiseks iseärasuseks on see, et Venemaa poksijad said automaatselt 11 võistlejakohta (igas kehakaalus üks koht) võistlustele. Käesolev tingimus on üks punktidest AIBA ja ROK-i kokkuleppest ning ajendatud soovist tagada olümpiamängudele pääs ka väiksematele poksiriikidele, elimineerides seega Euroopa kõige tugevamate poksijate osavõtu kvalifikatsiooniturniiridest. Viimastel EM-il, mis toimus tänavu juulis Plovdivis (Bulgaaria), sai Venemaa koondis 9 esikohta 11-st võimalikust.